మౌరిటానియ
అధికారికంగా ఇస్లామిక్ రిపబ్లిక్ అఫ్ మౌరిటానియ అని పిలువబడే మౌరిటానియ (మురిటనియ; సోనిన్కే:"మురుటానే" ; పులార్: "మొరిటని" ) ఉత్తర ఆఫ్రికాలో ఒక దేశం. ఈ దేశాన్ని పడమరలో అట్లాంటిక్ మహా సముద్రం, ఉత్తరంలో పశ్చిమ సహారా ఎడారి, ఈశాన్యంలో అల్జీరియ దేశం తూర్పు మరియు ఆగ్నేయంలో మాలి దేశం, నైరుతిలో సెనెగల్ దేశం ఆనుకొని ఉన్నాయి. ఈ దేశం యొక్క పేరు రోమన్ తాలూకా అయిన మౌరెటనియ గుర్తుగా పెట్టారు. ప్రస్తుతము ఈ ఆధునిక దేశం పాత రోమన్ తాలూకా కన్నా ఎన్నోరెట్లు పెద్దది. ఈ దేశ రాజధాని మరియు పెద్ద పట్టణం నౌఅక్చ్చోట్, అట్లాంటిక్ తీరాన ఉంది.
మౌరిటానియ
సైనిక పరిపాలనలో రాజకీయ పక్షాలను చట్టవిరుద్ధంగా చూసారు, 1991 నుంచి ఆ పక్షాలకు చట్ట బద్ధత కల్పించారు. ఏప్రిల్ 1992 కల్లా ప్రజాపాలనను పునరుద్ధరించారు, 16 పెద్ద రాజకీయ పక్షాలకు గుర్తింపు ఇచ్చారు; 2004లో 12 పెద్ద పక్షాలు క్రియాశీలకంగా ఉన్నాయి. చాలా మటుకు ప్రతిపక్షాలు మొదటి 1992 ఎన్నికలను భాహిష్కరించారు. దాదాపు దశాబ్దం పాటు విధాన సభలో PRDS అధికారంలో ఉంది. ప్రతిపక్షాలు 1994 జనవరి-ఫిబ్రవరి పురపాలక ఎన్నికలలో పాల్గొన్నాయి, తరువాత దేశ అధ్యక్ష ఎన్నికలలో పాల్గొన్నాయి, ఏప్రిల్ 2004లో ప్రాంతీయంగా మరియు విధాన సభలో మూడు స్థానాలతో ప్రాతినిధ్యం పొందారు.